COVID-19: 4 ก.ค. ไทยพบผู้ติดเชื้อใหม่ 5 คน สะสม 3185 คน
4 ก.ค. 2563 ศบค. แถลงไทยพบผู้ติดเชื้อใหม่ 5 คน พบจากสถานที่เฝ้าระวังที่รัฐจัดให้ รวมผู้ติดเชื้อสะสม 3185 คน รวมรักษาหายสะสม 3066 คน รวมผู้เสียชีวิตสะสม 58 คน4 ก.ค. 2563 สถานการณ์ผู้ติดเชื้อ COVID-19 ในประเทศไทย พบผู้ป่วยใหม่ 5 คน เป็นผู้ที่เดินทางกลับจากต่างประเทศทั้งหมด ได้แก่ ซูดาน 3 คน คูเวต 1 คน และสหราชอาณาจักร 1 คน เข้ารับการเฝ้าระวังกักตัวในสถานที่รัฐจัดให้ รักษาหายกลับบ้านแล้ว 3066 คน ยังรักษาในโรงพยาบาล 61 คน ไม่พบผู้เสียชีวิตเพิ่ม รวมผู้เสียชีวิตสะสม 58 คน ทำให้ยอดผู้ป่วยสะสมรวม 3185 คน ไม่มีผู้ติดเชื้อรายใหม่จากภายในประเทศ ติดต่อกันเป็นวันที่ 40ขณะที่สถานการณ์การติดเชื้อในต่างประเทศทั่วโลกขณะนี้พบผู้ติดเชื้อไปแล้วกว่า 11100000 คน และพบผู้ติดเชื้อใหม่วันนี้เพิ่มขึ้นถึงกว่า 207000 คนในอาเซียน ยอดผู้ติดเชื้อสะสมของอินโดนีเซียมากกว่า 60000 คน ในวันนี้ ในขณะที่ฟิลิปปินส์ทำสถิติรายงานผู้ติดเชื้อรายใหม่สูงที่สุดนับจากที่เคยรายงานมาอยู่ที่ 1531 คน ทำให้ยอดสะสมของฟิลิปปินส์อยู่ที่ 40336 คนแล้วนพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า ตั้งแต่วันที่ 1 ก.ค.ที่ผ่านมา เริ่มผ่อนคลายมาตรการระยะ 5 มีสถานบันเทิง และสถานประกอบการเปิดให้บริการแล้วหากพนักงานหรือผู้ใช้บริการ มีอาการระบบทางเดินหายใจ เช่น ไข้ ไอ เจ็บคอ ให้รีบพบแพทย์เพื่อตรวจวินิจฉัยและรักษาโดยเร็วพร้อมย้ำขอให้คนไทยทุกคนอย่าประมาทการ์ดอย่าตกเข้มงวดการป้องกันตัวเองให้เป็นนิสัยเพราะยังมีความเสี่ยงที่อาจกลับมาพบผู้ติดเชื้อได้อีก เนื่องจากประชาชนออกมาใช้ชีวิตได้เป็นปกติมากขึ้น ซึ่งกระทรวงสาธารณสุขเตรียมความพร้อมทั้งเครื่องมือ อุปกรณ์ และบุลคลากรทางการแพทย์ เพื่อเตรียมรับมือหากเกิดระบาดระลอก 2 ในประเทศนายนพดล กรรณิกา ผู้อำนวยการสำนักวิจัยซูเปอร์โพล (SUPER POLL) เสนอผลสำรวจภาคสนาม เรื่อง ทำบุญสวดมนต์ให้กำลังใจบิ๊กตู่ กรณีศึกษาตัวอย่างประชาชนทุกสาขาอาชีพทั่วประเทศ จำนวน 1332 ตัวอย่าง ดำเนินโครงการระหว่าง 1-4 ก.ค. ที่ผ่านมา โดยผลสำรวจกรณีเหตุปัจจัยของวิกฤติเศรษฐกิจประเทศและเงินในกระเป๋าของประชาชนที่ไม่พอใช้ พบว่า ส่วนใหญ่หรือร้อยละ 82.4 ระบุโรคโควิด-19 เกิดทั่วโลก ในขณะที่ร้อยละ 17.6 ระบุ ปัจจัยอื่น ๆ เช่น นักการเมืองมัวแต่ทะเลาะกัน การแก้ปัญหาของรัฐบาลและประชาชนทำตัวเอง เป็นต้นอย่างไรก็ตาม ผลประเมินภาพรวมการแก้ปัญหาผลกระทบของโควิด-19 โดยรัฐบาล พบว่า ส่วนใหญ่หรือร้อยละ 54.5 ระบุรัฐบาลแก้ปัญหาได้ดีค่อนข้างมาก ถึง ดีเยี่ยม ในขณะที่ร้อยละ 45.5 ระบุค่อนข้างน้อย ถึง ไม่ดีเลย ที่น่าสนใจคือ ส่วนใหญ่หรือร้อยละ 57.1 ตั้งใจจะทำบุญสวดมนต์ให้กำลังใจพลเอกประยุทธ์ จันทร์โอชา นายกรัฐมนตรี หรือบิ๊กตู่ ในวันอาสาฬหบูชานี้ให้สามารถแก้ปัญหาวิกฤติต่าง ๆ ของประเทศผ่านพ้นไปได้อย่างดี ในขณะที่ร้อยละ 42.9 ระบุไม่ทำนอกจากนี้เสียงของประชาชนส่วนใหญ่หรือร้อยละ 73.9 ระบุ นายกรัฐมนตรีควรรักษาคนดีไว้ข้างกายทำงานต่อเนื่อง ในขณะที่ร้อยละ 26.1 ระบุ ปล่อยให้มันเป็นไป แต่ที่น่าพิจารณาคือ เสียงของประชาชนส่วนใหญ่หรือร้อยละ 92.9 เห็นด้วยถึงเห็นด้วยอย่างยิ่งที่ นายกรัฐมนตรีควรใช้โอกาสนี้ ขจัด นักการเมืองที่จ่ายเงินซื้อเสียงเข้ามาหมดเนื้อหมดตัวไปเลย อย่าให้โอกาสพวกเขาถอนทุนคืนนายนพดล กล่าวว่า ข้อมูลกระแสเสียงของประชาชนกำลังเริ่มดีขึ้นต่อนายกรัฐมนตรีและรัฐบาลโดยรวมเมื่อประชาชนเห็นชัดเจนว่า ความสามารถของ 3 ป. ผู้ทรงอิทธิพลในการจัดการความวุ่นวายภายในพรรคพลังประชารัฐได้ลงตัว และแยกส่วนการปรับคณะรัฐมนตรี (ครม.) เป็นเรื่องของนายกรัฐมนตรีที่มีโควตาของนายกรัฐมนตรีในทีมรัฐมนตรีด้านเศรษฐกิจและกระทรวงหลักสำคัญ
4 ก.ค. 2563 ศบค. แถลงไทยพบผู้ติดเชื้อใหม่ 5 คน พบจากสถานที่เฝ้าระวังที่รัฐจัดให้ รวมผู้ติดเชื้อสะสม 3185 คน รวมรักษาหายสะสม 3066 คน รวมผู้เสียชีวิตสะสม 58 คน4 ก.ค.
COVID-19,สุขภาพ,สาธารณสุข